Bestyrelsens beretning 2015

Så er vi nået til årets – og bestyrelsens beretning for 2015.

Først vil jeg nævne bestyrelsens medlemmer som er:

Marianna Sørensen, nr. 102 (kasserer), Mathias Mathiesen nr. 90, Erik Hasselstrøm nr. 132, René Nielsen nr. 136 - sekretær, Finn Hove, nr. 56 - suppleant, Julie Rettig Petersen, nr. 108 – formand.

Igen i år holdes generalforsamlingen i forlængelse af gadefesten, hvilket er meget praktisk for bestyrelsen.

Der har været en del ting der skulle laves i løbet af det forgangene år.

Skuret og bænken på bålpladsen er blevet renoveret. Der er lagt nyt tag på skuret og det er blevet malet op til 3 gange, pga. at træet var udpint. Vi forsøgte at ligge opgaverne på vedligeholdelsesdagene men enten har vejret eller fremmødet ikke været med os. Derfor er det blevet gjort på andre dage.

Ude ved skoven ud mod cyklestien på Gammel Ribevej har en del træer som er gået ud eller som er vokset skævt op, og dermed har risiko for at vælte ud mod cyklestien i blæsevejr. Vi har fældet en del af de problematiske træer, men arbejdet er ikke færdigt. Vi må have professionel hjælp til de sidste træer. Dels pga. højden og omkredsen på træerne, er det næsten fysisk umuligt for os at løfte opgaven, men også faren ved at fælde de store træer er til at få øje på. Vi havde en professionel træfælder på til opgaven i Pinsen, og han anbefalede lift og traktor til at vælte træerne i den korrekte retning.

Vi har p.t. en dialog med Kommunen, der kommer og foretager en besigtigelse af træerne og området inden udgangen af 2015. Vi vil se nærmere på, hvilke træer der falder under vores pligt, og hvilke under Kommunens og se, vi derved kan finde en fornuftlig løsning.

Tennisbanen har vi ikke kunne nå at gøre ret meget ved i løbet af vedligeholdelsesdagen pga. det lave fremmøde. Tak til Elisabeth for at gå hen og sprøjte efterfølgende.

Som nogen måske har bemærket, så er det nu Lillians Barnebarn nr. 128 der står for al græsslåning. Det er super flot og ud rundt omkring. En stor tak til ham. Og til René, som har stået for græsklipningen mens vi manglede en til arbejdet, og for at vedligeholde græsslåmaskinen lån af udstyr når vi arbejder m.m.

Vi har i år holdt vedligeholdelsesdagene på en søndag. Om det passer dårligere end torsdagene ved vi ikke, men det er et virkelig lille fremmøde og de ting som skal gøres kan umuligt nås på så få hænder. Derfor har bestyrelsen flere gange selv måtte trække i arbejdstøjet og renovere bl.a. skur, fælde træer m.m. med hjælp af ægtefæller. Tak til alle for den store indsats. Det bliver ikke ved med at gå, at bestyrelsen selv trækker i arbejdstøjet i det omfang som vi i år har gjort det, og vi kan blive nødsaget til at finde andre løsninger på vedligeholdelse af vores grønne område m.m. når vi er så få til arbejdet. I værste fald, vil det kunne komme til at koste en kontingentstigning på den lidt længere bane.

Engen (her bag ved) vil fortsat blive slået 2 gange årligt, så den ser fin og plejet ud.

Dejligt at høre, at der er stor tilslutning til Sankt hans og fastelavn. Der er altid god stemning når vi mødes.

Så vil jeg sige tak til festudvalget for arrangementerne de har stået for herunder gadefesten i aften. Jeg er sikker på, at det bliver en god. Og det ser ud til at vejret bliver super også. Så vil jeg lige nævne medlemmerne i Fest udvalget: Jane Petersen nr. 9, Martina Nielsen nr. 130 og Mai Nielsen nr. 136 og Lillian nr. 128.

Til slut en tak til vores revisor Poul Aage Hermansen og tak til Finn Hove for tjansen i aften som dirigent. Generel tak til jer der bakker op om arrangementerne i foreningen og er med til at holde vores naturskønne område på Høgelsbjerg så flot.

Så vil jeg nævne, at i kan tjekke vores hjemmeside: hogelsbjerg.dk

Det var min beretning – og dermed vil jeg overlade ordet til dirigenten og ønske en fortsat hyggelig aften.